เรื่องร้องเรียน: ขอขอบพระคุณ สำนักงานเขตดอนเมืองและมดงาน ผู้ปิดทองหลังพระทุกท่าน ที่ร่วมแรงแข็งขัน ทำให้แฟลตที่กำลังจะเสื่อมโทรม สดใสสะอาดขึ้น ด้วยความตั้งใจของทุกๆท่าน อาทิ ฝ่ายรักษาความสะอาด และฝ่ายอื่นๆที่เกี่ยวข้อง ผมและชาวเคหะทุ่งสองห้องหลักสี่ เห็นสิ่งที่ท่านทำ คือ การเก็บขยะชิ้นใหญ่ที่เน่าเหม็นมานาน จากการทิ้งของผู้เช่าอาศัยที่คงไม่รู้จะทิ้งไหน เลยเกิดเป็นภาระหน้าที่ของท่าน แต่ถ้าท่านเพิกเฉย เฉกเช่นที่อื่นๆ มันก็จะทับถมกันมหาศาล เป็นแหล่งเสื่อมโทรม ขอบพระคุณทุกท่านอีกครั้ง คุณแม่ออกมาถ่ายรูปให้เองเลย และบอกว่าเค้าไล่เก็บมาตั้งแต่ แฟลต 1 แล้ว สุดยอดครับ  ทั้งนี้ ขอโอกาสนี้ อำนวยอวยพรให้ทุกท่านที่ได้ทำงานปิดทองหลังพระ จงพานพบประสพแด่ความสำเร็จ สุขภาพแข็งแรงทั้งตนเองและครอบครัว รายได้ของพวกท่านได้ปรับขึ้น โบนัส เงินรางวัลก็ขอให้ท่านผู้ใหญ่เมตตา สาธุ สาธุ สาธุ 🙏 🙏 🙏 ครับ
การดำเนินการของเจ้าหน้าที่: สำนักงานเขตดอนเมือง ยินดีให้บริการค่ะ และขอขอบคุณคำชื่นชมและคำอวยพรที่ส่งมาเป็นกำลังใจให้กับเจ้าหน้าที่ในการปฏิบัติงานต่อไปค่ะ แอดมินของอนุญาตปรับสถานะเป็น "เสร็จสิ้น" นะคะ ขอบคุณค่ะ
ความเห็นของผู้แจ้ง: ผมขอบคุณทุกท่าน ทุกส่วนงาน ทุกแผนก กรม กอง ขอบคุณผู้ใหญ่ทุกท่านที่ดูแลการทำงานได้ดี และที่สำคัญมดงานตัวน้อยๆ ต่อให้การบริหารดีแค่ไหน ถ้าไม่มีมดงาน หรือ บุคคลระดับล่าง งานก็ไม่สำเร็จลุล่วงได้ ขอให้ทุกท่านมีสุขภาพแข็งแรง มีเงินใช้ในทุกวัน ทั้งตัวท่านแลญาติมิตร ขอกุศลที่เกิดจากความตั้งใจทำงาน ทำให้ท่านพานพบเจอแต่สิ่งที่ดี ถึงแม้นเจอสิ่งที่แย่ก็ให้กลับกลายเป็นสิ่งที่งดงามให้คุณแก่พวกท่านทุกคนเทอญ สาธุ สาธุ สาธุ
พื้นที่: แขวงดอนเมือง เขตดอนเมือง กรุงเทพมหานคร